CELEX: 32020D1537
Language: fi
Date: 2020-10-22 00:00:00
Title: Neuvoston päätös (YUTP) 2020/1537, annettu 22 päivänä lokakuuta 2020, unionia tai sen jäsenvaltioita uhkaavien kyberhyökkäysten vastaisista rajoittavista toimenpiteistä annetun päätöksen (YUTP) 2019/797 muuttamisesta

22.10.2020   
               
               
                  FI
               
               
                  Euroopan unionin virallinen lehti
               
               
                  LI 351/5
               
            
         NEUVOSTON PÄÄTÖS (YUTP) 2020/1537,
         annettu 22 päivänä lokakuuta 2020,
         unionia tai sen jäsenvaltioita uhkaavien kyberhyökkäysten vastaisista rajoittavista toimenpiteistä annetun päätöksen (YUTP) 2019/797 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 17 päivänä toukokuuta 2019 päätöksen (YUTP) 2019/797 (1).
                  
               
                     (2)
                  
                  
                     Unionille tai sen jäsenvaltioille ulkoisen uhkan muodostavien vaikutukseltaan merkittävien kyberhyökkäysten vastaiset kohdennetut rajoittavat toimenpiteet kuuluvat yhteistä diplomaattista vastausta haitallisiin kybertoimiin koskevien unionin puitteiden (kyberdiplomatian välineistö) toimenpiteisiin ja ovat erittäin tärkeä väline, jolla estetään tällainen toiminta ja vastataan siihen.
                  
               
                     (3)
                  
                  
                     Kybertoimintaympäristössä esiintyvän haitallisen käyttäytymisen jatkumisen ja lisääntymisen torjumiseksi, hillitsemiseksi ja estämiseksi sekä siihen reagoimiseksi, kaksi luonnollista henkilöä ja yksi elin olisi sisällytettävä päätöksen (YUTP) 2019/797 liitteessä olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä. Kyseiset henkilöt ja kyseinen elin ovat vastuussa unionille tai sen jäsenvaltioille ulkoisen uhkan muodostavista vaikutukseltaan merkittävistä kyberhyökkäyksistä, erityisesti Saksan liittovaltion parlamenttiin (Deutscher Bundestag) huhti- ja toukokuussa 2015 kohdistetusta kyberhyökkäyksestä, tai osallistuivat niihin.
                  
               
                     (4)
                  
                  
                     Päätös (YUTP) 2019/797 olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen (YUTP) 2019/797 liite tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 22 päivänä lokakuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös (YUTP) 2019/797, annettu 17 päivänä toukokuuta 2019, unionia tai sen jäsenvaltioita uhkaavien kyberhyökkäysten vastaisista rajoittavista toimenpiteistä (EUVL L 129 I, 17.5.2019, s. 13).
      
      
         
            LIITE
            Lisätään seuraavat merkinnät päätöksen (YUTP) 2019/797 liitteessä olevaan luetteloon luonnollisista henkilöistä, oikeushenkilöistä, yhteisöistä ja elimistä:
            
                        A.
                     
                     
                        Luonnolliset henkilöt
                        
                                     
                                 
                                 
                                    Nimi
                                 
                                 
                                    Tunnistustiedot
                                 
                                 
                                    Luetteloon merkitsemisen perusteet
                                 
                                 
                                    Luetteloon merkitsemisen päivämäärä
                                 
                              
                                    ”7.
                                 
                                 
                                    Dmitry Sergeyevich BADIN
                                 
                                 
                                    Дмитрий Сергеевич Бадин
                                    Syntymäaika: 15.11.1990
                                    Syntymäpaikka: Kurskin alue, Venäjän SFNT (nykyinen Venäjän federaatio)
                                    Kansalaisuus: venäläinen
                                    Sukupuoli: mies
                                 
                                 
                                    Dmitry Badin osallistui vaikutukseltaan merkittävään kyberhyökkäykseen Saksan liittovaltion parlamenttia (Deutscher Bundestag) vastaan.
                                    Venäjän federaation asevoimien yleisesikunnan pääosaston (GU/GRU) erikoispalveluiden 85. tiedustelukeskuksen (GTsSS) sotilastiedustelu-upseeri Dmitry Badin kuului venäläisten sotilastiedustelu-upseerien ryhmään, joka toteutti kyberhyökkäyksen Saksan liittovaltion parlamenttia (Deutscher Bundestag) vastaan huhti- ja toukokuussa 2015. Tämä kyberhyökkäys kohdistettiin parlamentin tietojärjestelmään, ja se vaikutti järjestelmän toimintaan useiden päivien ajan. Hyökkäyksessä varastettiin merkittävä määrä tietoja, ja sen kohteeksi joutuivat useiden parlamentin jäsenten sekä liittokansleri Angela Merkelin sähköpostitilit.
                                 
                                 
                                    22.10.2020
                                 
                              
                                    8.
                                 
                                 
                                    Igor Olegovich KOSTYUKOV
                                 
                                 
                                    Игорь Олегович КОСТЮКОВ
                                    Syntymäaika: 21.2.1961
                                    Kansalaisuus: venäläinen
                                    Sukupuoli: mies
                                 
                                 
                                    Igor Kostyukov on Venäjän federaation asevoimien yleisesikunnan pääosaston (GU/GRU) nykyinen päällikkö ja entinen ensimmäinen apulaispäällikkö. Yksi hänen alaisuudessaan olevista yksiköistä on erikoispalveluiden 85. tiedustelukeskus (GTsSS), josta käytetään myös nimitystä "sotilasyksikkö 26165" (peitenimet: "APT28", "Fancy Bear", "Sofacy Group", "Pawn Storm" ja "Strontium").
                                    Tässä asemassa Igor Kostyukov on vastuussa GTsSS:n toteuttamista kyberhyökkäyksistä, muun muassa vaikutukseltaan merkittävistä kyberhyökkäyksistä, jotka muodostavat ulkoisen uhkan unionille tai sen jäsenvaltioille.
                                    GTsSS:n sotilastiedustelu-upseerit osallistuivat erityisesti Saksan liittovaltion parlamenttia (Deutscher Bundestag) vastaan huhti- ja toukokuussa 2015 toteutettuun kyberhyökkäykseen ja kyberhyökkäysyritykseen, jonka tavoitteena oli tehdä tietomurto Alankomaissa sijaitsevan Kemiallisten aseiden kieltojärjestön (OPCW) langattomaan verkkoon huhtikuussa 2018.
                                    Saksan liittovaltion parlamenttia vastaan toteutettu kyberhyökkäys kohdistettiin parlamentin tietojärjestelmään, ja se vaikutti järjestelmän toimintaan useiden päivien ajan. Hyökkäyksessä varastettiin merkittävä määrä tietoja, ja sen kohteeksi joutuivat useiden parlamentin jäsenten sekä liittokansleri Angela Merkelin sähköpostitilit.
                                 
                                 
                                    22.10.2020”
                                 
                              
                  
                        B.
                     
                     
                        Oikeushenkilöt, yhteisöt ja elimet
                        
                                     
                                 
                                 
                                    Nimi
                                 
                                 
                                    Tunnistustiedot
                                 
                                 
                                    Luetteloon merkitsemisen perusteet
                                 
                                 
                                    Luetteloon merkitsemisen päivämäärä
                                 
                              
                                    ”4.
                                 
                                 
                                    85th Main Centre for Special Services (GTsSS) of the Main Directorate of the General Staff of the Armed Forces of the Russian Federation (GU/GRU)
                                 
                                 
                                    Osoite: Komsomolsky Prospekt, 20, Moskova, 119146, Venäjän federaatio
                                 
                                 
                                    Venäjän federaation asevoimien yleisesikunnan pääosaston (GU/GRU) erikoispalveluiden 85. tiedustelukeskuksen (GTsSS), joka tunnetaan myös nimityksellä "sotilasyksikkö 26165" (tunnetaan alalla myös nimillä "APT28", "Fancy Bear", "Sofacy Group", "Pawn Storm" ja "Strontium"), on vastuussa vaikutukseltaan merkittävistä kyberhyökkäyksistä, jotka muodostavat ulkoisen uhkan unionille tai sen jäsenvaltioille.
                                    GTsSS:n sotilastiedustelu-upseerit osallistuivat erityisesti Saksan liittovaltion parlamenttia (Deutscher Bundestag) vastaan huhti- ja toukokuussa 2015 toteutettuun kyberhyökkäykseen ja kyberhyökkäysyritykseen, jonka tavoitteena oli tehdä tietomurto Alankomaissa sijaitsevan Kemiallisten aseiden kieltojärjestön (OPCW) langattomaan verkkoon huhtikuussa 2018.
                                    Saksan liittovaltion parlamenttia vastaan toteutettu kyberhyökkäys kohdistettiin parlamentin tietojärjestelmään, ja se vaikutti järjestelmän toimintaan useiden päivien ajan. Hyökkäyksessä varastettiin merkittävä määrä tietoja, ja sen kohteeksi joutuivat useiden parlamentin jäsenten sekä liittokansleri Angela Merkelin sähköpostitilit.
                                 
                                 
                                    22.10.2020”